b"\n_START_ARTICLE_\nBrolla\n_START_PARAGRAPH_\nLa brolla, brosta, bilorda o bulorda \xc3\xa9s una formaci\xc3\xb3 vegetal que pot recobrir la major part del s\xc3\xb2l per\xc3\xb2 deixa passar molta claror. Est\xc3\xa0 constitu\xc3\xafda per arbusts, mates i herbes amb una al\xc3\xa7ada aproximada de 0,5 a 2 metres. La brolla \xc3\xa9s t\xc3\xadpica de la regi\xc3\xb3 mediterr\xc3\xa0nia, i \xc3\xa9s un tipus de vegetaci\xc3\xb3 altament inflamable. S'ha est\xc3\xa8s molt darrerament, car forma una etapa de successi\xc3\xb3 vegetal un cop s'han destru\xc3\xaft els boscos. Es pot formar sobre terres calc\xc3\xa0ries (bruc d'hivern, roman\xc3\xad, carrasca) o sil\xc3\xadcies (bruc boal i estepes). A les Illes Balears les brolles tenen una constituci\xc3\xb3 pr\xc3\xb2pia amb la pres\xc3\xa8ncia d'esp\xc3\xa8cies end\xc3\xa8miques com l'estepa joana."